Հինգշաբթի, 1 նոյեմբեր 2018-ին, երեկոյեան ժամը 6:00-ին, Պուրճ Համուտի հայ կաթողիկէ Ս. Փրկիչ եկեղեցւոյ մէջ հանդիսաւոր Ս. պատարագով մեկնարկը կատարուեցաւ Հայ կաթողկէ Մեսրոպեան բարձրագոյն վարժարանի հիմնադրութեան 80-ամեակի տօնակատարութիւններուն: Ս. պատարագին հանդիսապետեց Տանն Կիլիկիոյ կաթողիկէ հայոց Գրիգոր Պետրոս Ի. կաթողիկոս-պատրիարքը` ներկայութեամբ յարանուանական, քաղաքական, կուսակցական, միութենական անձնաւորութիւններու եւ հոծ բազմութեան: Ս. պատարագը մատուցեց Հայ կաթողիկէ պատրիարքութեան փոխանորդ եւ Հայ կաթողիկէ պատրիարքութեան վարժարաններու վարչական խորհուրդի նախագահի տեղակալ Գաբրիէլ թ. ծ. վրդ. Մուրատեան, իսկ երգեցողութիւնը կատարեց Մեսրոպեան վարժարանի աշակերտական երգչախումբը` ղեկավարութեամբ Մանուէլ Քէշիշեանի: